open-index/open-wikipedia-markdown huggingface dataset:
Μίνθη

Η **Μίνθη** είναι βουνό της νοτιοδυτικής Πελοποννήσου με υψόμετρο 1.345 μέτρα με δεύτερη ψηλότερη κορυφή τη Βουνούκα (1221 μέτρα). Βρίσκεται στα κέντρο της πρώην επαρχίας Ολυμπίας. Στους πρόποδες του βουνού αυτού είναι χτισμένο το ομώνυμο χωριό. 

## Ιστορία-Μυθολογία
Το όνομα Μίνθη το βουνό το πήρε από τη νύμφη Μίνθη, κόρη του Κωκυτού. Σύμφωνα με τη μυθολογία. η Μίνθη ήταν όμορφη και γύριζε στους δρυμούς του βουνού αυτού. Εκεί την είδε κάποια μέρα ο Πλούτωνας, ο θεός του Αδη, την αγάπησε παράφορα και την έκαμε ερωμένη του.Η Περσεφόνη, η γυναίκα του όταν το αντιλήφθηκε αυτό παραπονέθηκε στη μάνα της την Δήμητρα, τη θεά της γεωργίας η οποία την μεταμόρφωσε εις "κηπαίαν" Μίνθη, ένα αρωματικό φυτό της οικογένειας των χειλανθών που φυτρώνει εδώ και χρησιμοποιείται στη φαρμακευτική.

Ο περιηγητής Στράβωνας που πέρασε από την περιοχή το 175 μ.Χ αναφέρει τα εξής σε μετάφραση:
*Ανατολική του Πύλου είναι ένα βουνό με το όνομα Μίνθη, που ο μύθος λέει ότι ήταν παλλακίδα του Αδη και πατήθηκε από την κόρη, οπότε μεταβλήθηκε στη μίνθη του κήπου, αυτοί που λένε μερικοί δυόσμο"*. Ο Στράβωνας δίνει και άλλες πληροφορίες: Αναφέρει ότι στο βουνό αυτό υπήρχε ναός του Άδη, άλσος αφιερωμένο στη Δήμητρα και ιερό του Μακιστίου Ηρακλή. Οι αρχαιολόγοι μέχρι σήμερα δε μπόρεσαν να ανοίξουν την καρδιά της Μίνθης για να επαληθευτεί η μαρτυρία του περιηγητή.

Στην κορυφή Βουνούκα έχουν ανακαλυφθεί τα θεμέλια ενός  κτίσματος διαστάσεων 8x8 μέτρων που εικάζεται ότι πρόκειται για μεγάλο βωμό ή Ιερό των προιστορικών χρόνων.

Στήν κορυφή Χρυσούλι (1000 μ.) βρισκεται το κάστρο του Αράκλοβου.

## Παραπομπές

## Εξωτερικοί σύνδεσμοι
*Πεζοπορία στη Μίνθη
*Άλβαινα Ολυμπίας

Κατηγορία:Βουνά της Ηλείας
Κατηγορία:Βουνά της Μεσσηνίας
Χελιδώνα

Με το όνομα **Χελιδώνα** αναφέρεται:

* χελιδόνι: Αποδημητικό πουλί 
* Χελιδώνα (βουνό): Βουνό της Ευρυτανίας
* Χελιδώνα Έβρου: Οικισμός του Έβρου
* Χελιδώνα Ευρυτανίας: Οικισμός της Ευρυτανίας

Κατηγορία:Αποσαφηνίσεις ελληνικών τοπωνυμίων
Χελιδώνα (βουνό)

Η **Χελιδώνα** είναι βουνό της Στερεάς Ελλάδας που βρίσκεται εντός των ορίων του Νομού Ευρυτανίας. Έχει μέγιστο υψόμετρο 1.975 μέτρα. Συνδέεται νότια με το Παναιτωλικό όρος, ανατολικά με την Καλιακούδα και βόρεια με τον Τυμφρηστό, ενώ δυτικά καταλήγει στην τεχνητή λίμνη των Κρεμαστών.

## Παραπομπές


## Εξωτερικοί σύνδεσμοι
*Βουνά της Ευρυτανίας

Κατηγορία:Βουνά της Ευρυτανίας
Φοινικικό αλφάβητο

Το **φοινικικό αλφάβητο** είναι συμφωνογραφικό αλφάβητο με 22 γράμματα, που χρησιμοποιείτο στον Λίβανο, την Παλαιστίνη και τη Συρία από τον 11ο μέχρι τον 5ο αιώνα π.Χ. στα γραπτά κείμενα της Φοινικικής, Αραμαϊκής, Εβραϊκής και άλλων σημιτικών γλωσσών.

Τα γράμματα του φοινικικού αλφαβήτου είναι απλοποίηση των αντίστοιχων γραμμάτων του πρωτοσημιτικού αλφάβητου, ενώ το παλαιότερο γραπτό δείγμα που έχει βρεθεί είναι μια επιγραφή στη σαρκοφάγο του βασιλιά Αχιράμ της Βύβλου, στον σημερινό Λίβανο, το 1000 π.Χ.. 

Σ'αυτό βασίστηκαν το αραμαϊκό, το εβραϊκό και το ελληνικό αλφάβητο. Στο αραμαϊκό αλφάβητο πιθανόν βασίστηκαν με τη σειρά τους τα αλφάβητα της ινδικής οικογένειας, καθώς και το αραβικό αλφάβητο. Από το ελληνικό αλφάβητο προέρχονται το λατινικό και το κυριλλικό αλφάβητο. 

## Ονομασίες γραμμάτων
Στον παρακάτω πίνακα παρατίθενται τα γράμματα του φοινικικού αλφαβήτου, οι ονομασίες τους και οι έννοιες που αντιπροσωπεύουν καθώς και η αντιστοιχία με το εβραϊκό και ελληνικό αλφάβητο. Η αποκρυπτογράφηση του αλφάβητου έγινε τον 18ο αιώνα από τον Ζαν-Ζακ Μπαρτελεμύ.

## Παράγωγα αλφάβητα

thumb|250px|Το Φοινικικό αλφάβητο (μεσαία κάθετη στήλη) σε σύγκριση με άλλα αλφάβητα.

## Παραπομπές


## Εξωτερικοί σύνδεσμοι
* Αντιρρήσεις στην πρόταση για ενσωμάτωση της φοινικής γραφής στο Unicode. (2004) 
* Πρότυπο Unicode - Tο φοινικικό αλφάβητο. 

Κατηγορία:Αλφάβητο
Κατηγορία:Φοίνικες
Αραχναίο

Το **Αραχναίο** είναι βουνό του νομού Αργολίδας με υψηλότερο σημείο στα 1.199 μέτρα. Καλύπτει το μεγαλύτερο μέρος του κεντρικού τμήματος του νομού. Στα νότια ενώνεται με το όρος Δίδυμο, ενώ προς τα βόρεια καταλήγει στα υψώματα του ανατολικού νομού Κορινθίας. Το βουνό στα νότια είναι εντελώς αποψιλωμένο, όμως στην βόρεια πλευρά του διαθέτει ακόμη ορισμένα πευκοδάση. Στους πρόποδές του είναι χτισμένο το Λυγουριό και το αρχαίο θέατρο Επιδαύρου, ενώ στα δυτικά του βρίσκεται το Ναύπλιο.
Ο Παυσανίας αναφέρει πως στους πρόποδες του Αραχναίου ήταν χτισμένη η πόλη Λήσσα.

## Παραπομπές


Κατηγορία:Βουνά της Αργολίδας
Συία

Η **Συία** ήταν αρχαία πόλη της νοτιοδυτικής Κρήτης. Βρίσκεται στο χωριό Σούγια, 70 χιλιόμετρα νότια των Χανίων. 

Όπως και η Λισός η Συία αποτελούσε ευρύχωρο και ασφαλές επίνειο της Ελύρου. Ο Στράβωνας ονομάζει την πόλη «*Σύβα*». Το όνομά της πιθανόν να προέρχεται από την αρχαία λέξη *Συς* που σημαίνει χοίρος, εξαιτίας της πιθανής ύπαρξης δασών βελανιδιάς τα οποία αποτελούν τη βασική τροφή των χοίρων. Η Συία γνώρισε άνθηση κατά τη διάρκεια της Ρωμαϊκής και πρώτης Βυζαντινής περιόδου. Υπάρχουν ρωμαϊκά ερείπια και τρεις παλαιοχριστιανικές βασιλικές. Πιθανόν η πόλη να καταστράφηκε να καταστράφηκε από τους Σαρακηνούς. Ο Ρόμπερτ Πάσλεϊ (*Robert Pashley*) εντόπισε στα βορειοδυτικά της Ελύρου ερείπια ρωμαϊκού δικτύου ύδρευσης και λουτρών. Στη Συία υπάρχουν επίσης ερείπια αρχαίων κτιρίων, τειχών, θολωτών τάφων και θεμέλια ρωμαϊκών σπιτιών. 

Η Συία είχε δημιουργήσει οικονομική ένωση με την Υρτακίνα, την Έλυρο, τη Λισσό και την Τάρρα, ενώ συμμετείχε και στην Ένωση των Ορέων τον 3ο αιώνα π.χ. α, μια ομοσπονδίας ορεινών πόλεων όπου τα μέλη της απολάμβαναν ανεξαρτησία αλλά είχαν κοινή εσωτερική και εξωτερική πολιτική. Η ομοσπονδία αυτή αποτελούνταν από τις πόλεις Λισό, Συία, Ποικιλασσός, Τάρρα, Υρτακίνα και Έλυρος.

## Παραπομπές


Κατηγορία:Πόλεις της αρχαίας Κρήτης
Κατηγορία:Αρχαιολογικοί τόποι στην Κρήτη
Κατηγορία:Περιφερειακή ενότητα Χανίων
Αρβανίτης (αποσαφήνιση)

Αρβανίτης είναι ο απόγονος μεταναστών από τη Βόρεια Ήπειρο, που μιλά την αρβανίτικη γλώσσα.

Με την ονομασία αυτή υπάρχουν δύο οικισμοί της Ελλάδας:
*ο Αρβανίτης Λακωνίας και 
*ο Αρβανίτης Ηλείας 

Η λέξη απαντάται επίσης και σαν επώνυμο, όπως για παράδειγμα στους παρακάτω:
*Γουίλιαμ Αρβανίτης, Έλληνας ποδοσφαιριστής.
*Στέλιος Αρβανίτης, Έλληνας συγγραφέας.
*Στέλιος Αρβανίτης, Έλληνας πρώην αθλητής της καλαθοσφαίρισης.

Κατηγορία:Αποσαφηνίσεις ελληνικών τοπωνυμίων
Ποδίσκοι

Στη Βιολογία με τον όρο **ποδίσκοι**, (tube feet), ονομάζονται τα κινητήρια σωληνωτά όργανα κυρίως των εχινοδέρμων, τα οποία εξέρχονται από το σώμα τους, ή αντίθετα αποσύρονται σ΄ αυτό. 
Τα όργανα αυτά είναι σωληνοειδείς πτυσσόμενες αποφύσεις που λειτουργούν με την πίεση υγρών, (ύδατος), του αγγειακού συστήματός τους, και που παρέχουν έτσι τη δυνατότητα της έστω βραδείας κίνησης του ζώου.

## Σημείωση
*Σημειώνεται ότι ο όρος αυτός αναφέρεται πάντα στον πληθυντικό σε αντιδιαστολή προς τον ενικό (στην ελληνική γλώσσα) που αναφέρεται στο μίσχο του άνθους.

Κατηγορία:Ανατομία ζώων
Κατηγορία:Εχινόδερμα
Αντι-ΝΑΤΟϊκές αναταραχές στην Ισλανδία (1949)

Οι **αντι-ΝΑΤΟϊκές αναταραχές στην Ισλανδία** στις 30 Μαρτίου του 1949, είναι από τις πιο διάσημες αναταραχές στην Ισλανδική ιστορία. Αφορμή στάθηκε η απόφαση του Αλθίνγκι, της Ισλανδικής βουλής, να ενταχθεί η Ισλανδία στο νεοσυσταθέν ΝΑΤΟ, εμπλέκοντας έτσι άμεσα τη χώρα στον ψυχρό πόλεμο. Αυτό σήμαινε πως η χώρα θα αντιτίθονταν στη Σοβιετική Ένωση, και θα εισερχόταν σε μια διαδικασία εκ νέου στρατικοποίησης.

Οι διαδηλωτές αρχικά συγκεντρώθηκαν πίσω από το Miðbæjarskóli , ένα σχολείο στο κέντρο του Ρέικιαβικ και έπειτα βάδισαν μέχρι το Austurvöllur, ένα μικρό πάρκο μπροστά από το κτήριο της βουλής, όπου ένα άλλο πλήθος είχε σχηματίσει ανθρώπινη αλυσίδα ανάμεσα στους διαδηλωτές και το κτήριο της βουλής, με πρόθεση να το υπερασπιστεί. Αρχικά επικράτησε ηρεμία, αλλά όταν ένα ηγετικό στέλεχος του Σοσιαλιστικού κόμματος δήλωσε πως ο αρχηγός του κόμματος του κρατούνταν όμηρος εντός του κτηριακού συμπλέγματος του κοινοβουλίου, τα πράγματα πήραν άσχημη τροπή. Πέτρες εκτοξεύθηκαν εναντίον του κτηρίου και του προέδρου της Βουλής, μέχρι την επέμβαση της αστυνομίας του Ρέικιαβικ, η οποία με τη βοήθεια εθελοντών του Κόμματος Ανεξαρτησίας απώθησε τους διαδηλωτές, ρίχνοντας δακρυγόνα στο πλήθος.

Δεν υπάρχει επίσημη εκτίμηση του αριθμού των συμμετεχόντων, αλλά φωτογραφίες που πάρθηκαν κατά το γεγονός υποδεικνύουν ότι χιλιάδες πήραν μέρος.
## Επακόλουθα
Οι λεπτομέρειες του γεγονότος μένουν αδιαφανείς λόγω της διάστασης απόψεων και της έλλειψης αντικειμενικότητας κατά τις συζητήσεις. Παρά τις αναταραχές και την εκτεταμένη αντιπαράθεση προς την απόφαση της κυβέρνησης, η είσοδος της Ισλανδίας στο ΝΑΤΟ οριστικοποιήθηκε. Από τον καιρό των αναταραχών υπήρξαν συχνές διαδηλώσεις ενάντια στο ΝΑΤΟ. Ένα πολύ δημοφιλές σύνθημα που προέκυψε είναι το «η Ισλανδία έξω από το ΝΑΤΟ και ο στρατός μακριά»("Ísland úr NATO og herinn burt"), που έχασε όμως το «νόημά» του όταν πλέον το Πολεμικό Ναυτικό των ΗΠΑ εγκατέλειψε την στρατιωτική βάση που διατηρούσε στο αεροδρόμιο του Κέφλαβικ.
## Δείτε επίσης
* Αλθίνγκι
## Εξωτερικοί σύνδεσμοι
* Μια φωτογραφία από τα επεισόδια

Κατηγορία:Ιστορία της Ισλανδίας
Ιλμάρι Κιάντο

thumb|right|Ιλμάρι Κιάντο
Ο **Ιλμάρι Κιάντο** (*Ilmari Kianto*, Πούλκιλα, 7 Μαΐου 1874 – Ελσίνκι, 27 Απριλίου 1970), γνωστός και ως **Ιλμάρι Καλαμνίους** και **Ιλμάρι Ίκι-Κιάντο**, ήταν Φινλανδός συγγραφέας.

Ήταν γιος του προτεστάντη πάστορα Καλαμνίους και σπούδασε φιλοσοφία και λογοτεχνία στο Ελσίνκι και στη Μόσχα. Μετά το πέρας των σπουδών του, ο Κιάντο, όπως αποκαλούσε ο ίδιος τον εαυτό του τώρα, δραστηριοποιήθηκε ως δάσκαλος και δημοσιογράφος στο Καγιαάνι και αργότερα ως ανεξάρτητος συγγραφέας στο Σουομισάλμι.

Χαρακτηριστικές του έργου του είναι οι νουβέλες *Punainen viiva* (*Η κόκκινη γραμμή*) και *Ryysyrannan Jooseppi* (*Ιωσήφ της άθλιας παραλίας*), που σχολιάζουν την κοινωνική πραγματικότητα, πραγματευόμενες την φτώχεια των αγροτών της βόρειας Φινλανδίας.

Ο Ιλμάρι Κιάντο πέθανε σε ηλικία 96 ετών, στο Ελσίνκι.

## Έργα
* *Iki-Kianto muistelee* (1954)
* *Punainen viiva* (1909)
* *Ryysyrannan Jooseppi* (1924)
* *Turjanlinnan satukirja* (1915)
* *Vanha postineiti* (1935)

## Εξωτερικοί σύνδεσμοι

Κατηγορία:Φινλανδοί λογοτέχνες
Κατηγορία:Φινλανδοί ποιητές
Τοαρίπι Λαούτι

Ο **Σερ Τοαρίπι Λαούτι** (*Toaripi Lauti*, 28 Νοεμβρίου 1928 - 25 Μαΐου 2014), GCMG, ήταν πολιτικός από το Τουβαλού. Υπήρξε πρώτος πρωθυπουργός της ανεξάρτητης χώρας και μετέπειτα Γενικός Κυβερνήτης.

## Καριέρα πριν την ανεξαρτησία
Γεννήθηκε ως Τοαλίπι Λαούτι (**Toalipi Lauti**). Προτού ακόμα γίνει η χώρα του ανεξάρτητη, έγινε ανώτερος υπουργός των Νησιών Έλλις, από τις 2 Οκτωβρίου 1975 ως την 1η Οκτωβρίου του 1978.

## Πρωθυπουργία
Μόλις τα νησιά Έλλις έγιναν ανεξάρτητα, το 1978 και έλαβαν την ονομασία Τουβαλού, ο Λαούτι έγινε πρωθυπουργός. Διατηρήθηκε στο αξίωμα ως τις 8 Σεπτεμβρίου 1981, οπότε και αποχώρησε, έχοντας ηττηθεί στις εκλογέςκαι επειδή κατηγορήθηκε για εμπλοκή σε σκάνδαλο επενδύσεων. Τον διαδέχθηκε στην πρωθυπουργία ο Τομάζι Πουαπούα.

## Γενικός Κυβερνήτης
Αρκετά χρόνια αργότερα, καθώς κόπασε ο θόρυβος από τις συνθήκες παραίτησής του από την πρωθυπουργία, ο Λαούτι έγινε Γενικός Κυβερνήτης της χώρας του, διαδεχόμενος τον Τουπούα Λεουπένα. Ανέλαβε καθήκοντα την 1η Οκτωβρίου του 1990 και διατηρήθηκε στο αξίωμα ως την 1η Δεκεμβρίου 1993. Μετά το 2000 παρέμεινε στη χώρα του, αρνούμενος να φύγει από εκεί, λόγω της αλλαγής στο κλίμα και της ανόδου της στάθμης των ωκεανών, σε αντίθεση με πολλούς συμπατριώτες του, οι οποίοι έφυγαν στη Νέα Ζηλανδία. To 1997 είχε ενεργά τοποθετηθεί για το ζήτημα αυτό σε σύνοδο για το κλίμα.

Πέθανε το 2014.

## Παραπομπές

Λαουτι
Κατηγορία:Γενικοί Κυβερνήτες του Τουβαλού
Τεοντόρ Στολοζάν

Ο **Τεοντόρ Στολοζάν** (ρουμανικά: *Theodor Stolojan*) είναι οικονομολόγος , ευρωβουλευτής και πολιτικός από τη Ρουμανία, ο οποίος διορίστηκε πρωθυπουργός της χώρας έπειτα από τις βουλευτικές εκλογές του 2008 αλλά παραιτήθηκε μία εβδομάδα μετά. Είναι μέλος του Δημοκρατικού-Φιλελεύθερου Κόμματος. Χρημάτισε πρωθυπουργός την περίοδο από το 1991 ως το 1992. Είναι παντρεμένος με την Έλενα Στολογιάν και έχουν ένα γιο και μία κόρη. 

## Καριέρα
Γεννήθηκε στο Ταργκοβίστε στις 24 Οκτωβρίου του 1943. Ακολούθησε σπουδές στις Οικονομικές Επιστήμες, στην Ακαδημία Οικονομικών Επιστημών του Βουκουρεστίου . Στην περίοδο της διακυβέρνησης από το καθεστώς Τσαουσέσκου υπηρέτησε σε διάφορες θέσεις στο Υπουργείο Οικονομικών. Πριν την Επανάσταση του 1989 εργάστηκε στην Επιτροπή Κρατικής Οργάνωσης, μαζί με το Νικολάοε Βακαρόιου, πρόεδρο της Γερουσίας την περίοδο από 20 Δεκεμβρίου του 2000 ως τις 14 Οκτωβρίου του 2008. Αργότερα εργάστηκε για λογαριασμό της Παγκόσμιας Τράπεζας και στη συνέχεια σε ιδιωτική εταιρεία. Από τις 16 Οκτωβρίου του 1991 ως τις 18 Νοεμβρίου του 1992 χρημάτισε πρωθυπουργός. Το 2000 επανήλθε δυναμικά στην πολιτική και κατήλθε υποψήφιος στις προεδρικές εκλογές εκείνης της χρονιάς, με το Εθνικό Φιλελεύθερο Κόμμα (PNL). Στις προεδρικές εκλογές ήρθε τρίτος, πίσω από τον Ιόν Ιλιέσκου και τον Κορνέλιου Βαντίμ Τουντόρ. Διορίστηκε πρόεδρος του κόμματος PNL τον Αύγουστο του 2002.

Το 2003 το κόμμα του προσέγγισε τον ηγέτη του Δημοκρατικού Κόμματος, Τραϊάν Μπασέσκου, την περίοδο εκείνη δήμαρχο του Βουκουρεστίου και σχηματίστηκε συνασπισμός με την ονομασία "*D.A. - Dreptate şi Adevăr*" (Δικαιοσύνη και Αλήθεια). Το Φεβρουάριο του 2004 ορίστηκε υποψήφιος για τις προεδρικές εκλογές του Νοεμβρίου του 2004 με τον εν λόγω συνασπισμό.

Στις 2 Οκτωβρίου του 2004 παραιτήθηκε απρόσμενα από την ηγεσία του PNL και αποσύρθηκε και από την προεδρική κούρσα, επικαλούμενος σοβαρά προβλήματα υγείας για την απόφασή του αυτή. Στη συνέχεια έγινε σύμβουλος του νέου προέδρου Τραϊάν Μπασέσκου, ο οποίος ανέλαβε καθήκοντα στις 20 Δεκεμβρίου του 2004.

Στις 10 Οκτωβρίου του 2006 αποβλήθηκε από το PNL και το Δεκέμβριο ίδρυσε ένα νέο κόμμα, τους Φιλελεύθερους Δημοκράτες (PLD), των οποίων εξελέγη πρόεδρος στο πρώτο συνέδριο του κόμματος στις 31 Μαρτίου του 2007. Τον Ιανουάριο του 2008 το PLD συγχωνεύτηκε με το Δημοκρατικό Κόμμα και έτσι σχηματίστηκε το Δημοκρατικό Φιλελεύθερο Κόμμα, του οποίου μέλος είναι σήμερα ο Στολογιάν.

## Εντολή σχηματισμού κυβέρνησης και παραίτηση
Στις 10 Δεκεμβρίου του 2008 ο Στολογιάν έλαβε εντολή σχηματισμού κυβέρνησης από τον πρόεδρο Μπασέσκου. Ο ίδιος δήλωσε ότι σκόπευε να σχηματίσει κυβέρνηση συνασπισμού με τη συμμετοχή των κομμάτων PDL, PSD και UDMR, ως τις 22 Δεκεμβρίου. Ωστόσο, στις 15 Δεκεμβρίου του ιδίου έτους, ο εντολοδόχος πρωθυπουργός ανακοίνωσε την παραίτησή του, για να δώσει τόπο στη νέα γενιά πολιτικών, όπως φάνηκε να εννοεί. Νέος πρωθυπουργός διορίστηκε από τον Μπασέσκου ο αρχηγός του Φιλελεύθερου Δημοκρατικού Κόμματος (PDL), Εμίλ Μποκ, έπειτα από την παραίτηση του Στολογιάν.

## Παραπομπές


 

Κατηγορία:Πρωθυπουργοί της Ρουμανίας
Κατηγορία:Ρουμάνοι οικονομολόγοι
Κατηγορία:Ευρωβουλευτές
Πάπας Κελεστίνος Α΄

Ο **Κελεστίνος ή Καιλεστίνος Α΄** (περί το 376 - 1 Αυγούστου 432) ήταν Πάπας της Ρώμης που ανακηρύχθηκε Άγιος (10 Σεπτεμβρίου 422 - 1 Αυγούστου 432). Στην τέχνη, ο Πάπας Κελεστίνος παριστάνεται με περιστέρι, δράκοντα και φλόγα. Τον διαδέχτηκε ο Πάπας Σίξτος Γ΄. Το μεγαλύτερο διάστημα της Παποσύνης του καταπολέμησε τις Αιρέσεις, έστειλε τον επίσκοπο Γερμανό της Οσέρ στην Βρετανία για να αντιμετωπίσει τον Πελαγιανισμό (429) και διόρισε τον Παλλάδιο επίσκοπο Ιρλανδίας και βόρειας Βρετανίας. Σε Σύνοδο την οποία συγκάλεσε στην Ρώμη (430) καταδικάστηκε ο Νεστόριος.

## Πρώτα χρόνια

Ο Κελεστίνος Α΄ ήταν Ρωμαίος και καταγόταν από την περιοχή της Καμπανίας. Δεν υπάρχουν πληροφορίες για τα πρώτα χρόνια της ζωής του πέρα από το γεγονός ότι το όνομα του πατέρα του καταγράφεται ως Πρίσκος. Σύμφωνα με μερικούς συγγραφείς όπως ο Τζον Γκίλμαρι Σέι ο αυτοκράτορας Ουαλεντινιανός Γ΄ ήταν συγγενής του. Έζησε μερικά χρόνια στο Μιλάνο στις υπηρεσίες του Αγίου Αμβροσίου. Η πρώτη γνωστή αναφορά για τον ίδιο βρίσκεται σε ένα έγγραφο (416) στο οποίο ο Πάπας Ιννοκέντιος Α΄ τον καταγράφει ως *"Κελεστίνος ο Διάκονος"*.

## Πάπας

Το Liber Pontificalis καταγράφει την ημέρα έναρξης της Παποσύνης του (3 Νοεμβρίου 422), άλλες πηγές όπως επίσης και το Βατικανό την μεταφέρουν πιο νωρίς (10 Σεπτεμβρίου 422). 
Σε αυτόν αποδίδονται διάφορα μέρη της λειτουργίας, χωρίς όμως βεβαιότητα για το θέμα τους. Μετά την εκλογή του ακολούθησε η πρώτη Σύνοδος της Ρώμης (430) με την οποία καταδικάστηκαν οι Αιρέσεις και η διδασκαλία του Νεστόριου. Την επόμενη χρονιά (431) έστειλε αντιπροσώπους στην Α΄ Σύνοδο της Εφέσου που ασχολήθηκε με το ίδιο θέμα. Ο Κελεστίνος Α΄ έστειλε τέσσερις επιστολές στους επισκόπους της Αφρικής, του Ναρμπόν, της Θεσσαλονίκης και της Ιλλυρίας, δεν σώζεται το αυθεντικό Λατινικό περιεχόμενο αλλά η μετάφραση τους στα Ελληνικά. Ο άγιος Κελεστίνος καταδίκασε ενεργά τον Πελαγιανισμό και είχε ζήλο για την Ορθοδοξία. Έστειλε στην Ιρλανδία το 431 τον Παλλάδιο ως επίσκοπο. Το έργο του τελευταίου συνεχίστηκε από τον επίσκοπο Πατρίκιο. Ο Πάπας εξοργίστηκε με τους Νοβατιανούς στη Ρώμη και φυλάκισε τον επίσκοπό τους. Μετά το θάνατό του, που συνέβη στις 6 Απριλίου του 432,   ανακηρύχθηκε άγιος. Θάφτηκε στο κοιμητήριο της Αγίας Πρίσιλας, στη *[[Via Salaria]]*. Αργότερα τα λείψανά του μεταφέρθηκαν και σήμερα βρίσκονται στη Βασιλική της Σάντα Πρασέντε. Η Καθολική Εκκλησία τιμά την μνήμη του στις 6 Απριλίου (ημέρα θανάτου του).

## Παραπομπές



## Εξωτερικοί σύνδεσμοι

* Opera Omnia από τη Migne Patrologia Latina με αναλυτικούς καταλόγους
* Catholic Encyclopedia: ''Pope St. Celestine I''

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 5ου αιώνα
Κελεστίνος Α΄
Μυλιοβατίδες

Οι **Μυλιοβατίδες**, ή *Μυλιοβατίδαι*, (Myliobatidae), αποτελούν οικογένεια ψαριών των οποίων τα κυριότερα αντιπροσωπευτικά γένη είναι ο αετόβατος, (aetobatus), η μυλιοβάτις, (myliobatis), και ο ρινόπτερος, (rhinoptera).

Όλα τα γένη αυτής της οικογένειας ονομάζονται κοινώς "**αετοί της θάλασσας**", λόγω των πεπλατυσμένων και μακρών πλευρικών τους στηθικών πτερυγίων που χρησιμοποιούν σαν φτερούγες. Τα δύο τελευταία γένη απαντώνται και στη Μεσόγειο.

Γενικά τα ψάρια αυτά είναι βυθόψαρα. Έχουν ρύγχος πλατύ σαν φτυάρι με το οποίο ανασκαλεύουν τον βυθό για την ανακάλυψη της τροφής τους. Τρέφονται κυρίως με αχιβάδες, στρείδια και άλλα όστρακα τα οποία και συνθλίβουν με τα δυνατά δόντια τους. Επίσης φέρουν χαρακτηριστική ουρά σχήματος μαστιγίου με επικίνδυνο ιοβόλο κεντρί κοντά στη βάση της.

## Ταξινόμηση
Οι Μυλιοβατίδες ανήκουν στην υπόταξη των Βατιδοοειδών

## Δείτε επίσης
* Αετός (ψάρι)

Κατηγορία:Μυλιοβατόμορφα
Κατηγορία:Οικογένειες ψαριών
Πηνειός

Με το όνομα **Πηνειός** είναι γνωστά:

* Πηνειός (Θεσσαλία), ποταμός στη Θεσσαλία και
* Πηνειός (Ηλεία) ποταμός στην Πελοπόννησο.
* Πηνειός (μυθολογία), ποτάμιος θεός της ελληνικής μυθολογίας
Μίκλος Υμπλ

Ο **Μίκλος Υμπλ** (*Miklós Ybl*, 6 Απριλίου 1814 στο Székesfehérvár - 22 Ιανουαρίου 1891 στη Βουδαπέστη) ήταν ένα σημαντικός αρχιτέκτων στα τέλη του 19ο αιώνα, καθώς επίσης και ο σημαντικότερος αρχιτέκτονας της Ουγγαρίας κατά τη διάρκεια της σταδιοδρομίας του. Η πιο γνωστή εργασία του είναι η Ουγγρική Κρατική Όπερα στη Βουδαπέστη (1875-84).

Σπούδασε στο Τεχνολογικό Ινστιτούτο (το Politechnikum) στη Βιέννη και εργάστηκε ως βοηθός του Mihály Pollack το 1832 και στο γραφείο του Henrik Koth μεταξύ των ετών 1836 και 1840. Μετά από αυτό, κινήθηκε προς το Μόναχο και έπειτα προς την Ιταλία για περαιτέρω σπουδές. Μετά την επιστροφή του, συνεργάστηκε με το γιο του Mihály Pollack, Ágoston, μαζί με τον οποίο ανανέωσε το κάστρο Ikervár. Η πρώτη μεγάλη εργασία του ήταν η εκκλησία στο Fót, που χτίστηκε μεταξύ των ετών 1845 και 1855.

Πολλά από τα κτίριά του έγιναν, και είναι πράγματι ακόμα σήμερα, σημαντικά στοιχεία της πόλης της Βουδαπέστης: Η βασιλική του Αγίου Στεφάνου (1867-91), τα λουτρά Rác, το πρώην μέγαρο του τελωνείου, (1871-74), και το δωμάτιο θρόνου και η πτέρυγα Krisztinaváros του παλατιού. Έχτισε επίσης αμέτρητες εκκλησίες και κάστρα στις επαρχίες. Το ετήσιο αρχιτεκτονικό βραβείο που καθιερώθηκε το 1953 ονομάστηκε εις τιμήν του.

## Παραπομπές


## Εξωτερικοί σύνδεσμοι
* 

Κατηγορία:Ούγγροι αρχιτέκτονες
Αθλητικός Όμιλος Ορεστιάδας

Ο **Αθλητικός Όμιλος Ορεστιάδος** είναι ελληνικό πετοσφαιρικό σωματείο το οποίο εδρεύει στην Ορεστιάδα και ιδρύθηκε στις 20 Σεπτεμβρίου 1970.

## Ιστορία
Το τμήμα πετοσφαίρισης του Α.Ο. Ορεστιάδος αγωνίστηκε για πρώτη φορά το 1971. Το 1984 με τον Ηλία Ιεροκλή στο τιμόνι της ομάδας εξασφάλισε τη συμμετοχή της για πρώτη φορά στην Α΄ Εθνική Κατηγορία. Από το 1989 και μετά αποτέλεσε μία από τις ισχυρότερες ομάδες όχι μόνο του Πρωταθλήματος Ελλάδας αλλά και των ευρωπαϊκών διοργανώσεων.

Τρεις φορές κατέκτησε τη 2η θέση στο Πρωτάθλημα Ελλάδας και άλλες 4 φορές συμμετείχε στην τελική φάση ευρωπαϊκών διοργανώσεων με κορυφαία στιγμή τη 2η θέση στο Κύπελλο Ευρωπαϊκής Συνομοσπονδίας την αγωνιστική περίοδο 1994–1995 όπου απέκλεισε τη μεγάλη τότε Volley Gonzaga Milano του Σίλβιο Μπερλουσκόνι με 3–2 set και αγωνίστηκε στον τελικό με την Pallavolo Parma από την οποία έχασε με 3–0 set.

Την αγωνιστική περίοδο 2006–2007 ο Α.Ο. Ορεστιάδος υποβιβάστηκε από την Α1 Εθνική Κατηγορία μετά από αγώνες play out. Την αγωνιστική περίοδο 2007–2008 ο Α.Ο. Ορεστιάδος έχασε την άνοδο στo Πρωτάθλημα Ελλάδας στα μπαράζ για μία νίκη απέναντι στον A.O. Φοίνικα Σύρου. Tην αγωνιστική περίοδο 2009–2010 η ομάδα έπεσε στη Β΄ Eθνική Kατηγορία και από εκεί ξεκίνησε και η μετέπειτα άνοδος καθώς την αγωνιστική περίοδο 2010–2011 ανεβαίνει και πάλι στην Α2 Εθνική Κατηγορία αήττητη και μπαίνει στο παιχνίδι της ανόδου που χάθηκε για λίγο την αγωνιστική περίοδο 2011–2012.   

Την αγωνιστική περίοδο 2012–2013 συμμετείχε στα play off ανόδου, αλλά μένοντας τρίτη έχασε την άνοδο στη Volley League. Την αγωνιστική περίοδο 2013–2014 η ομάδα της Ορεστιάδας κατάφερε να πετύχει αυτό που χρόνια επιζητούσε και στα μπαράζ ανόδου της Α2 Εθνικής Κατηγορίας με αντιπάλους τις Μ.Ε.Ν. Τούμπας, Α.Ο.Ν. Αργυρούπολης και Κολλέγιο Αθηνών κατάφερε να πάρει την άνοδο και επέστρεψε ξανά στη Volley League μετά από 7 χρόνια.

## Τίτλοι – Διακρίσεις
### Ευρωπαϊκές Διοργανώσεις
* Κύπελλο Κυπελλούχων Ομάδων Ευρώπης (**4η Θέση**) (**1 Φορά**):
**1994
* Κύπελλο Ευρωπαϊκής Συνομοσπονδίας (**Finalist**) (**1 Φορά**):
**1995
* Κύπελλο Ευρωπαϊκής Συνομοσπονδίας (**4η Θέση**) (**2 Φορές**):
**1996, 2000

### Πανελλήνιες Διοργανώσεις
* Πρωτάθλημα Ελλάδας (**Finalist**) (**3 Φορές**):
**1993, 1997, 1998
* Κύπελλο Ελλάδας (**Finalist**) (**1 Φορά**):
**1993
* Α2 Εθνική Κατηγορία (**Finalist**) (**1 Φορά**):
**2014

### Τμήματα Υποδομής
* Πρωτάθλημα Ελλάδας Εφήβων (**6 Τίτλοι**):
**1988, 1991, 1992, 1993, 1995, 1996
* Πρωτάθλημα Ελλάδας Παίδων (**5 Τίτλοι**):
**1989, 1991, 1992, 1993, 2000

## Αξιομνημόνευτοι Πετοσφαιριστές
*  Αντώνης Τσακιρόπουλος 
*  Νίκος Σαμαράς
* - Θεόδωρος Μπάεφ
*  Θεόδωρος Μποζίδης
* - Δημήτρης Τζούριτς
*  Γιώργος Παπάζογλου
*  Ηλίας Γραμματικόπουλος
*  Δημήτρης Γκαράς

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Έβρου
Κατηγορία:Ιδρύσεις αθλητικών συλλόγων το 1970
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.ΘΡ.ΑΝ.ΜΑΚ.
Κατηγορία:Ορεστιάδα
Πηνελόπη (όπερα)

Η ***Πηνελόπη*** είναι όπερα του Γάλλου μουσουργού Γκαμπριέλ Φωρέ, που η πρώτη παράσταση δόθηκε στο Μόντε Κάρλο το 1913.
## Υπόθεση
Η υπόθεση του έργου καθαρά ελληνική, εμπνευσμένη από τον Ομηρικό μύθο εκτυλίσσεται στην Ιθάκη έχοντας ως κύριο πρόσωπο την ηρωίδα της Οδύσσειας, την Πηνελόπη.
## Κριτική
Σπουδαία κριτική για το έργο αυτό έγραψε η εξέχουσα Ελληνίδα μουσικοκριτικός Σοφία Σπανούδη, που μεταφράσθηκε σε πολλές γλώσσες και που αξίζει η αυτούσια καταχώρησή της:

«*Ο Φωρέ, εις το μελοδραματικόν έργο αυτό, χωρίς καμμίαν φανεράν προσπάθειαν, συλλαμβάνει ευθύς εξ αρχής το Ύψιστον και το Ωραίον, όπως ο ελληνικός κόσμος το εφαντάσθη πρώτος και το εφανέρωσεν εις τον κόσμον. Μία μουσική σεμνότης, μία ευγένεια προελεύσεως διαπνέει την βαθείαν εσωτερικήν ζωήν όλου του έργου. Ομηρική απλότης και ομηρικόν μεγαλείον εις την μουσικήν οικονομίαν του συνόλου. Καμμία εκζήτησις, εξωτερικής δραματικής εντυπώσεως με ασυνήθιστα συμφωνικά μέσα, αλλά αγνοτάτη ελληνική γραμμή, εξαισία ελληνική γυμνότης εις την πλαστικήν μουσικήν διαγραφήν των ειδυλλιακών επεισοδίων και της βαθμιαίας λυρικής εξάρσεως των χαρακτήρων του δράματος. Χωρίς υπερμέτρους φωνάς και χωρίς τεχνικούς εκβιασμούς, η μουσική της *Πηνελόπης* πραγματοποιεί το ασύλληπτον ελληνικόν θαύμα της υψίστης λυρικής συγκινήσεως εμπρός εις την οποίαν γονατίζουν οι αιώνες χωρίς να κατορθώσουν να αποκαλύψουν εις τον κατάπληκτον κόσμον το αγνό μυστικό της, το σκεπασμένο με τους αγνότερους και φωτεινοτέρους πέπλους*».

## Σημειώσεις

## Πηγές
*«Νεώτερον Εγκυκλοπαιδικόν Λεξικόν Ηλίου», τόμ.15ος, σελ.873.

## Εξωτερικοί σύνδεσμοι
* 

Κατηγορία:Όπερες
Εχινόζωα

Τα **εχινόζωα** αποτελούν την μία από τις δύο υποσυνομοταξίες της συνομοταξίας των εχινοδέρμων. Η υποσυνομοταξία των εχινοζώων, κατά πολλούς ειδικούς, θεωρείται συνώνυμη με εκείνη των *«[[Ελευθερόζωα|ελευθεροζώων]]»*. Τα εχινόζωα δεν διαθέτουν βραχίονες, βραχιόλια ή άλλα εξαρτήματα, και σε κανένα στάδιο της ανάπτυξής τους δεν παρουσιάζουν πτερυγιοειδή δομή..

Οι δύο σημερινές (επιζώσες) τάξεις του υποφύλου είναι οι αχινοί και οι ολοθούριοι.

## Παραπομπές


Κατηγορία:Εχινόδερμα
Αθερινίδες

thumb|right|220px|<div style='text-align: center;'>
Αθερίνες ''Λευρεσθης η λεπτή'' (Leuresthes tenuis) στην ακτή.
</div>
Οι **Αθερινίδες**, (Atherinidae), αποτελούν ιδιαίτερη οικογένεια ψαριών που αφθονούν κυρίως σε υφάλμυρα νερά. Πολλά είδη εξ αυτών είναι διαφανή και πολλές φορές αόρατα όταν τα νερά είναι καθαρά. Μετακινούνται κατ΄ αγέλες (σμήνη) κυρίως στην επιφάνεια χαρακτηριζόμενα αφρόψαρα παρότι έτσι αποτελούν εύκολη λεία για τα άλλα ψάρια. Το κρέας τους είναι νόστιμο και γλυκό και χρησιμεύει και για δόλωμα.

Η οικογένεια των αθερινίδων περιλαμβάνει περισσότερα από δέκα γένη από τα οποία τα πιο γνωστά είναι η αθερίνη ή Αθερίνα, (atherina). Το είδος "*[[Αθερίνη ο πρεσβύτης]]*" (Atherina presbyter), ή κοινώς "αθερίνα παπάς", που είναι πολύ διαδεδομένο στη Θάλασσα της Μάγχης, στον Ατλαντικό και λιγότερο στη Μεσόγειο, λέγεται έτσι επειδή φέρει αργυρές ταινίες που κοσμούν τα πλευρά του σαν πετραχήλι ιερέως. 
Στη Μεσόγειο απαντώνται επίσης και τα είδη Αθερίνα η εψητός (Atherina hepsetus) και Atherina boyeri που οι Έλληνες ψαράδες αποκαλούν κοινώς "σουβλίτες", "σουβλιά" και "σουδανή μαρίδα". Γενικά στην Ελλάδα φέρονται με τα ονόματα: αθερίνα, θερίνα, αθερινός, θερινός, ή και αθυρνός.

Σημαντικά επίσης είδη είναι εκείνα της Αμερικής, το είδος Λευρεσθης η λεπτή "Leuresthes tenuis" που φθάνει σε μήκος τα 20 εκατοστόμετρα, και που συνηθίζει να γεννά τ΄ αυγά του στις αμμώδεις παραλίες της Καλιφόρνιας υπό το φως του φεγγαριού, καθώς και το είδος Αθερινόψις η καλιφορνιακή ("Atherinopsis californiensis"), κοινώς "ψευδο-όσμηρος", που φθάνει σε μήκος το μισό μέτρο.
Οι αμερικάνικες αυτές αθερίνες γεννούν τ΄ αυγά τους κατά τις πλημμυρίδες της παλίρροιας σε τρύπες που ανοίγουν με την ουρά τους μέσα στην υγρή άμμο. Όταν εκκολαφθούν τ΄ αυγά βγαίνουν τα μικρά που έρποντας με φιδίσιες κινήσεις φθάνουν στη θάλασσα. Η έξοδος αυτή των ψαριών που γίνεται κάθε χρόνο την Άνοιξη για να γεννήσουν, προσελκύει πολλούς Αμερικανούς που προσπαθούν να τα πιάσουν, με φακούς στη παραλία, πριν αυτά επιστρέψουν στη θάλασσα.

## Ταξινόμηση
Οι Αθερινίδες ανήκουν στην υπόταξη των Μουγιλοειδών.

## Πηγές

* "Νεώτερον Εγκυκλοπαιδικόν Λεξικόν Ηλίου" τ.1ος, σ.605
* "Εγκυκλοπαίδεια "Ο Κόσμος των Φυτών και των Ζώων" τ.2ος, σ.250.

Κατηγορία:Αθερινόμορφα
Κατηγορία:Οικογένειες ψαριών
Η ωραιότερη ιστορία του κόσμου

***Η''' '''ωραιότερη ιστορία του κόσμου*** (αγγλ.:***The Greatest Story Ever Told***), είναι ο τίτλος μίας θρησκευτικής αμερικανικής κινηματογραφικής ταινίας, του 1965, σε σκηνοθεσία Τζορτζ Στίβενς, σενάριο Φέλτον Άουρσλερ και Χένρι Ντένκερ, και παραγωγή Ντέιβιντ Λην. Θεωρείται ως μία από τις μεγαλύτερες υπερπαραγωγές για τον κινηματογράφο με θέμα τη ζωή του Χριστού, διάρκειας πάνω από 3 ωρών.

## Υπόθεση
Η γέννηση του Ιησού στη φάτνη της Βηθλεέμ, η φυγή στην Αίγυπτο, τα παιδικά και νεανικά χρόνια, η βάφτιση στον Ιορδάνη ποταμό, η συνάντηση με τους μαθητές, η διδασκαλία, τα θαύματα, η είσοδος στην Ιερουσαλήμ, ο Μυστικός Δείπνος, η σύλληψη, η σταύρωση, η Ανάσταση και η Ανάληψη.
## Διανομή ρόλων
*Μαξ φον Σίντοφ – Ιησούς
*Ντόροθι Μακ Γκουάιρ – Παρθένος Μαρία
*Τσάρλτον Ίστον – Ιωάννης ο Βαπτιστής
*Τέλι Σαβάλας – Πόντιος Πιλάτος
*Μάρτιν Λαντάου – Καϊάφας
*Τζοάνα Ντάναμ – Μαρία Μαγδαληνή
*Χοσέ Φερρέρ – Ηρώδης Αντύπας
*Τζάνετ Μάργκολιν - Μαρία από τη Βηθανία
*Ντέιβιντ Μακ Κάλουμ – Ιούδας Ισκαριώτης
*Ρίτσαρντ Κόντε – Βαραββάς
*Ίνα Μπάλιν - Μάρθα από τη Βηθανία
*Ρόμπερτ Λότζια - Ιωσήφ ο Μνήστωρ

## Άλλες πληροφορίες
* Η ταινία ήταν υποψήφια για 4 όσκαρ, χωρίς όμως να κερδίσει κανένα.
* Η αρχική διάρκεια της ταινίας ήταν τέσσερις ώρες και 20 λεπτά, αλλά θεωρήθηκε ότι η διάρκεια αυτή θα ήταν υπερβολικά μεγάλη για να την αντέξει το κοινό. Ως αποτέλεσμα, έγιναν περικοπές τρεις φορές: αρχικά στις τρεις ώρες και 58 λεπτά, μετά στις τρεις ώρες και 17 λεπτά για προβολή στη Μεγάλη Βρετανία και τέλος στις δύο ώρες και 27 λεπτά για ευρύτερη προβολή στις ΗΠΑ.
* Κατά την διάρκεια των γυρισμάτων στην έρημο της Αριζόνας όπου είχαν στηθεί τα σκηνικά της Ιερουσαλήμ, χιόνισε ύστερα από 50 ολόκληρα χρόνια, το συνεργείο προσπάθησε να καθαρίσει ότι είχε απομείνει, Για κακή τους τύχη όμως, τότε ξαναχιόνισε και το συνεργείο της ταινίας, μετά τη δεύτερη χιονόπτωση, αποφάσισε να μεταφέρει το σετ της Ιερουσαλήμ εξ ολοκλήρου σε στούντιο.

## Παραπομπές


## Βιβλιογραφία

* 
* 
* 
* 
* 
* 
* 
* 
* 
* 

## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1960
Κατηγορία:Ταινίες του 1965
Κατηγορία:Αγγλόφωνες ταινίες
Κατηγορία:Αμερικανικές επικές ταινίες
Κατηγορία:Αμερικανικές δραματικές ταινίες
Κατηγορία:Ταινίες παραγωγής United Artists
Κατηγορία:Ταινίες γυρισμένες στην Αριζόνα
Κατηγορία:Ταινίες γυρισμένες στη Γιούτα
Ευρωπαϊκά Βραβεία Κινηματογράφου του 2008

Η **21η Τελετή Απονομής των Ευρωπαϊκών Βραβείων Κινηματογράφου** έλαβε χώρα στις 6 Δεκεμβρίου 2008 στην Κοπεγχάγη της Δανίας.

Μεγάλη νικήτρια της βραδιάς αναδείχτηκε η ιταλική ταινία *«Gomorra»* , επίσημη πρόταση της χώρας της για τα βραβεία Όσκαρ της ίδιας χρονιάς, η οποία αποτελεί μερική μεταφορά του ομότιτλου βιβλίου καταγγελτικών ντοκουμέντων του Ρομπέρτο Σαβιάνο, από τον Ματτέο Γκαρόνε. Για τη συνολική προσφορά της στον κινηματογράφο βραβεύτηκε η Βρετανίδα ηθοποιός Τζούντυ Ντεντς.
## Βραβείο Καλύτερης Ταινίας
Ακολουθούν οι ταινίες που έλαβαν υποψηφιότητα για το Βραβείο Καλύτερης Ταινίας του 2008. Νικήτρια αναδείχτηκε η πρώτη.

**[[Γόμορρα (ταινία)|Gomorrah]]**, Ιταλία   20px 
*Σκηνοθεσία: Ματτέο Γκαρόνε
*Σενάριο: Μαουρίτσιο Μπράουτσι, Ούγκο Κίτι, Τζάνι ντι Γκρεγκόριο, Ματέο Γκαρόνε, Μάσιμο Γκαουντιόζο & Ρομπέρτο Σαβιάνο
*Παραγωγή: Fandango, RAI Cinema

**[[Il Divo: Η συναρπαστική ζωή του Τζούλιο Αντρεότι|Il Divo]]**, Ιταλία 
*Σκηνοθεσία: Πάολο Σορεντίνο
*Σενάριο: Πάολο Σορεντίνο
*Παραγωγή: Indigofilm, Lucky Red, Parco Film, Babe Films, StudioCanal, Arte France Cinéma

**[[Ανάμεσα στους τοίχους|Ανάμεσα στους Τοίχους]]**, Γαλλία 
*Σκηνοθεσία: Λοράν Καντέ
*Σενάριο: Λοράν Καντέ, Φρανσουά Μπεγκοντό, Ρόμπιν Καμπίλο (μυθιστόρημα: Φρανσουά Μπεγκοντό)
*Παραγωγή: Haut et Court, France 2 Cinéma

**Happy-Go-Lucky**, Ηνωμένο Βασίλειο 
*Σκηνοθεσία: Μάικ Λι
*Σενάριο: Μάικ Λι
*Παραγωγή: Thin Man Films Ltd., Summit Entertainment, Ingenious Film Partners, Film4, UK Film Council

**Το Ορφανοτροφείο**, Ισπανία 
*Σκηνοθεσία: Χουάν Αντόνιο Μπαγιόνα
*Σενάριο: Σέρχιο Σάντσες
*Παραγωγή: Rodar y Rodar S.L., Telecinco Cinema

**[[Vals im Bashir]]**, Ισραήλ  Γαλλία  Γερμανία 
*Σκηνοθεσία: Αρί Φολμάν
*Σενάριο: Αρί Φολμάν
*Παραγωγή: Bridgit Folman Film Gang, Les Films d’Ici, Razor Film Produktion, ARTE France, ITVS International

## Βραβεία

## Ειδικά Βραβεία
***Prix D’ Excellence:** 
:: **Μαγκνταλένα Μπιεντρζίσκα** για το σχεδιασμό κοστουμιών - *Katyń*
***Αποκάλυψη:** 
:: **Στηβ Μακουίν**  - *Hunger*
***Βραβείο Fipresci Κριτικών:** 
:: **[[Αμπντελατίφ Κεσίς]]** - *Το Μυστικό του Σπόρου*
***Prix Arte Καλύτερου Ντοκιμαντέρ:** 
:: **Ελένα Τρεστίκοβα** - *René*
***Prix UIP Καλύτερης Ταινίας Μικρού Μήκους:** 
:: **Ντάρεν Θόρντον** - *Frankie*
***Βραβείο Συνολικής Προσφοράς στον Κινηματογράφο**: 
:: **[[Τζούντι Ντεντς|Ντέιμ Τζούντι Ντεντς]]**
***Βραβείο Έπιτεύγματος στον Παγκόσμιο Κινηματογράφο:** 
::**Σόρεν Κραγκ-Τζάκομπσεν, Κρίστιαν Λέβρινγκ, [[Λαρς φον Τρίερ]] και [[Τόμας Βίντερμπεργκ]]**
***Βραβείο Κοινού:** 
:: **Ντέιβιντ Γέιτς & Μάικλ Γκόλντενμπεργκ** - *[[Ο Χάρι Πότερ και το Τάγμα του Φοίνικα (ταινία)|Ο Χάρι Πότερ και το Τάγμα του Φοίνικα]]*

## Σημειώσεις


## Εξωτερικοί σύνδεσμοι
*Ανακοίνωση των Υποψηφιοτήτων 
*Ανακοίνωση των Νικητών 

Κατηγορία:Ευρωπαϊκά κινηματογραφικά βραβεία
Κατηγορία:Κινηματογραφικά γεγονότα του 2008
Πάπας Ιωάννης Α΄

Ο **Πάπας Ιωάννης Α΄** (Σιένα 470 - 18 Μαΐου 526) ήταν Πάπας ή επίσκοπος της Ρώμης (13 Αυγούστου 523 - 18 Μαΐου 526). Ο βασιλιάς Θεοδώριχος ο Μέγας τον έστειλε στην Κωνσταντινούπολη με στόχο να ζητήσει από τον αυτοκράτορα Ιουστίνο Α΄ καλύτερη μεταχείριση απέναντι στους Αρειανιστές. Μετά την επιστροφή του κατηγορήθηκε από τον Θεοδώριχο για συνωμοσία εναντίον του με τον ανατολικό αυτοκράτορα, ρίχτηκε στην φυλακή και πέθανε από την κακομεταχείριση. 

## Πρώτα χρόνια

Την εποχή που ήταν Διάκονος στην Ρώμη έγινε οπαδός του Αντίπαπα Λαυρέντιου όπως φαίνεται σε έναν Λίβελλο που έστειλε στον πάπα, αναγνώριζε το λάθος του καταδικάζοντας τον Λαυρέντιο, ο Πάπας Σύμμαχος τον συγχώρησε. Στις Ρωμαϊκές Συνόδους (499, 502) καταγράφεται ως *"Διάκονος Ιωάννης"*, με δεδομένο το ότι ο αριθμός των Διακόνων στις Συνόδους εκείνη την εποχή ήταν μόλις επτά πιθανότατα ταυτίζεται με τον μετέπειτα πάπα. Την περίοδο (512-520) ο φιλόσοφος και Συγκλητικός Βοήθιος αφιέρωσε στον *"Διάκονο Ιωάννη"* πέντε πραγματείες.

## Πάπας

Ο Πάπας Ιωάννης Α΄ διαδέχθηκε τον Πάπα Ορμίσδα. Την εποχή που ανέβηκε στον Παπικό θρόνο ήταν αδύναμης υγείας, ο αυτοκράτορας Θεοδώριχος παρά τις έντονες διαμαρτυρίες του τον έστειλε σε αποστολή στον αυτοκράτορα της Κωνσταντινούπολης . Ο στόχος του του ήταν οι διαπραγματεύσεις για την ακύρωση ενός διατάγματος που είχε εκδώσει ο Ιουστίνος Α΄ εναντίον των Αρειανιστών (523). Ο Θεοδώριχος ο Μέγας απείλησε επιπλέον τον Ιωάννη Α΄ ότι αν τυχόν αποτύχαινε στην αποστολή του θα προχωρούσε σε αντίποινα εναντίον των Ρωμαίων που δεν ήταν Αρειανιστές. Την αποστολή συνόδευαν εξαιρετικές προσωπικότητες, επίσκοποι και Πατρίκιοι όπως ο Εκκλήσιος της Ραβέννας και ο Ευσέβιος του Φάνο Φορτούνα. Ο Ιουστίνος Α΄ δέχτηκε με τιμές τον πάπα Ιωάννη Α΄ και την αποστολή του, του έκανε δεκτές τις προτάσεις του με την εξαίρεση ότι οι Αρειανιστές που θα επανέρχονταν στην Καθολική θρησκεία δεν θα αποκατασταθούν στα προηγούμενα αξιώματα. Η αποστολή βασικά ήταν επιτυχημένη αλλά ο Θεοδώριχος με την επιστροφή του στην Ρώμη θεώρησε ότι συνωμότησε με τον Ιουστίνο Α΄ εναντίον του και τον έριξε στην φυλακή. Ο Πάπας Ιωάννης Α΄ πέθανε στην φυλακή από την κακομεταχείριση, η σωρός του μεταφέρθηκε στην Ρώμη και η ταφή του έγινε στην Βασιλική του Αγίου Πέτρου. Η Ρωμαιοκαθολική εκκλησία τον ανακήρυξε Άγιο χάρη στον τρόπο θανάτου του, η μνήμη του εορτάζεται στις 18 Μαΐου ημέρα του θανάτου του στην Ραβέννα και την Τοσκάνη. Τον διαδέχθηκε στο αξίωμα του επισκόπου Ρώμης ο Πάπας Φήλιξ Δ΄. Στα καλλιτεχνικά έργα παριστάνεται να βλέπει μέσα από τα κάγκελα του κελιού του σε φυλακή ή φυλακισμένος μαζί με έναν διάκονο ή υποδιάκονο.

## Παραπομπές



## Πηγές

*Άρθρο για τον Ιωάννη Α΄ στην Καθολική Εγκυκλοπαίδεια.
*John Moorhead, "The Last Years of Theoderic", Historia: Zeitschrift für Alte Geschichte, 32 (1983)
*Raymond Davis (translator), The Book of Pontiffs (Liber Pontificalis), first edition (Liverpool: University of Liverpool Press, 1989)

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 6ου αιώνα
Ιωάννης Α΄
Εορταστικό μέγαρο του Μπαϊρόιτ

Το **εορταστικό μέγαρο του Μπαϊρόιτ** (*Festspielhaus*) είναι χτισμένο στον «πράσινο λόφο» της ομώνυμης πόλης στη Γερμανία. Η ανέγερση του οικοδομήματος διήρκεσε από το 1872 μέχρι το 1875. Αρχιτέκτων ήταν ο Όττο Μπρίκβαλντ ενώ τα σχέδια ήταν του Ρίχαρντ Βάγκνερ σε στυλ ελληνιστικού ρομαντισμού.

## Παραπομπές


## Εξωτερικοί σύνδεσμοι

* http://www.bayreuther-festspiele.de
* Richard-Wagner-Festspielhaus beim Bayerischen Landesamt für Denkmalpflege
* Richard-Wagner-Festspielhaus bei structurae.de
* Innsbrucker Nachrichten, 28. Mai 1872: ''Die Grundsteinlegung zum Wagner-Theater''
* Jörg Brauns: ''Dispositive. Überlegungen zur Ausdifferenzierung von Mediensystemen'' (2001) 

Μπαιροιτ
Οπερα Μπαιροιτ
Διαχείριση Θαλάσσιου Χώρου

Η **Διαχείριση Θαλάσσιου Χώρου** (αγγλικά:**Water Space Management**) είναι ένα σύστημα ελέγχου των εν καταδύσει μετακινήσεων των φίλιων υποβρυχίων, ανάλογο με τα συστήματα ελέγχου της εναέριας κυκλοφορίας. Η έννοια υιοθετήθηκε από το ΝΑΤΟ από τις πρώτες ημέρες του ψυχρού πολέμου και έχει σκοπό τον ασφαλή πλου των υποβρυχίων σε παγκόσμιο επίπεδο. Εφαρμόζεται τόσο από τις ΝΑΤΟϊκές όσο και από τις εθνικές αρχές επιχειρησιακού ελέγχου των υποβρυχίων (SUBOPAUTHs).
Η διαχείριση του θαλάσσιου χώρου βασίζεται στην έκδοση πληροφοριακών σημάτων SUBNOTE, τα οποία παρέχουν τα απαιτούμενα στοιχεία των περιοχών *περιπολίας (submarine patrol areas)* και *μετακίνησης* των φίλιων υποβρυχίων (moving & static havens).

## Πηγές
* 

## Δείτε επίσης
* 

Κατηγορία:Ασφάλεια ναυσιπλοΐας
Πάπας Ιωάννης ΙΖ΄

Ο **Ιωάννης ΙΖ΄** (*Papa Giovanni XVII*, ... - 6 Νοεμβρίου 1003) ήταν Πάπας για βραχύβιο χρονικό διάστημα, από τον Ιούνιο ως το Δεκέμβριο του 1003. Καταγόταν από τη Ρώμη. Για την παποσύνη του δεν έχει διασωθεί καμία πληροφορία.

## Ποντιφικάτο
Γεννήθηκε με το όνομα Σίκο και διαδέχθηκε τον Πάπα Σίλβεστρο Β΄ στις 13 Ιουνίου του 1003. Προτού γίνει ιερέας, ο Σίκο είχε νυμφευτεί και είχε αποκτήσει και τρεις γιους, οι οποίοι έγιναν επίσκοποι. Η εκλογή του στο αξίωμα του Ποντίφικα έγινε από τον Κρεσέντιο, Ρωμαίο ευγενή, ο οποίος ήταν ισχυρός στην πόλη και αντίθετος προς τον Αυτοκράτορα Όθωνα Γ΄ (983–1002). Ο διάδοχος του Ιωάννη ΙΖ' , Πάπας Ιωάννης ΙΗ΄ (1004–09), εξελέγη επίσης από τον Κρεσέντιο. Ελάχιστους μήνες μετά την εκλογή του στο αξίωμα, ο πάπας Ιωάννης ΙΖ΄ πέθανε το Δεκέμβριο και τον διαδέχθηκε ο Ιωάννης ΙΗ΄.

## Ανακολουθία
Ως προηγούμενος νόμιμος πάπας με το όνομα Ιωάννης θεωρείται γενικά ο Ιωάννης ΙΕ΄ (985–996). Ο Πάπας Ιωάννης ΙΣΤ΄ (997–998) ήταν Αντίπαπας σύμφωνα με τη συμβατική λογική και για το λόγο αυτό η σειρά του ("16") θα έπρεπε να είχε επαναχρησιμοποιηθεί. Κάτι τέτοιο όμως δε συνέβη και η ανακολουθία αυτή δε διορθώθηκε ποτέ.

## Παραπομπές


* O Πάπας Ιωάννης ΙΖ΄ στην *Καθολική Εγκυκλοπαίδεια*.
* Liber Pontif., ed. DUCHESNE, II, 265; JAFFÉ, Regesta, I (2nd ed.), 501; LANGEN, Gesch. der röm. Kirche, III, 401.

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 11ου αιώνα
Καμούτα Λατάζι

Ο **Σερ Καμούτα Λατάζι** (Sir Kamuta Latasi, KCMG, OBE, 1936) είναι πολιτικός από το Τουβαλού, βουλευτής και μέλος του ανακτοβουλίου. Υπήρξε πρωθυπουργός της χώρας του από τις 10 Δεκεμβρίου του 1993 ως τις 24 Δεκεμβρίου του 1996. Αντίθετος με την πρακτική των πολιτικών της χώρας του, που δεν ανήκουν σε κόμματα, ο Λατάζι ρέπει προς το ρεπουμπλικανισμό. Από τις 19 Μαρτίου 2010 ως τις 16 Απριλίου του ίδιου έτους ήταν υπηρεσιακός Γενικός Κυβερνήτης του Τουβαλού.

## Προσωπικά στοιχεία
Γεννήθηκε το 1936. Είναι, εκτός από βετεράνος πολιτικός και γαιοκτήμονας. Παντρεύτηκε τη Λαίδη Ναάμα Μαχέου Λατάζι, πρώην βουλευτίνα. Ο Λατάζι ασχολείται στην οικία του με τον παραδοσιακό κήπο του, καλλιεργώντας πουλάκα.

## Πρωθυπουργία
Ο Λατάζι εξελέγη πρωθυπουργός από το κοινοβούλιο το Δεκέμβριο του 1993, μετά την αποχώρηση του Τομάζι Πουαπούα, ο οποίος θα αναμετρούνταν σε δεύτερο γύρο με τον Μπικενιμπέου Παενίου. .

## Ζήτημα σημαίας
Στη διάρκεια της πρωθυπουργίας του, τέθηκε το ζήτημα αλλαγής της σημαίας της χώρας. Το αγγλικό Union Jack, που αποτελούσε μέρος της σημαίας αφαιρέθηκε με απόφαση της κυβέρνησης και ένα νέο σχέδιο σημαίας καθιερώθηκε. Το μέτρο αυτό όμως , που οι υποστηρικτές του Λατάζι είδαν ως προσπάθεια για αποκοπή από το αποικιακό παρελθόν, θεωρήθηκε αυθαίρετη πράξη της κυβέρνησης από το λαό. Στις εκλογές που διεξήχθησαν το Μάρτιο του 1998 ο Λατάζι ηττήθηκε στην εκλογική του περιφέρεια, Φουναφούτι. Το παλαιό σχέδιο με τη σημαία του Ηνωμένου Βασιλείου σε μικρό μέγεθος επαναφέρθηκε μετά την αλλαγή της κυβέρνησης. Το Λατάζι διαδέχθηκε στην πρωθυπουργία ο Παενίου.

## Πρόεδρος της Βουλής , τίτλοι και επανεκλογή στη βουλή
Το 2006 ο Λατάζι εξελέγη πρόεδρος του Κοινοβουλίου. Παρά τις προηγούμενες ρεπουμπλικανικές του βλέψεις, το 2008 δέχτηκε τον τίτλο του Ιππότη από την Βασίλισσα της Αγγλίας. Παράλληλα, έγινε μέλος του Ανακτοβουλίου.

Στις γενικές εκλογές του 2015 επανεκλέχθηκε βουλευτής.

## Εξωτερικοί σύνδεσμοι
* "Court Circular", *The Times*, 3 Ιανουαρίου 2008 (ανακοίνωση του τίτλου του Σερ Καμούτα)

## Παραπομπές


Κατηγορία:Πρωθυπουργοί του Τουβαλού
Κατηγορία:Γενικοί Κυβερνήτες του Τουβαλού
Αθερινολόγος

Με το όνομα **αθερινολόγος** ή *αθυρνολόγος* ή *μπέντουλας* ονομάζεται ειδικό αλιευτικό εργαλείο που χρησιμοποιείται για το ψάρεμα κυρίως της αθερίνας, αλλά και άλλων μικρών ψαριών, συνήθως σε όρμους, λιμνοθάλασσες και λιμένες.

## Περιγραφή
Ο Αθερινολόγος είναι μια τεράστια απόχη χωρίς λαβή, της οποίας η στεφάνη είναι από χοντρό σύρμα ή σιδερένια 6-8 χιλιοστομέτρων με διάμετρο περίπου τα δύο μέτρα η οποία φέρει δίχτυνο σάκο βάθους περί τα 1,5 με 2 μέτρα. Ο σάκος του αθερινολόγου είναι από ψιλό δίχτυ, δηλαδή έχει πολύ μικρά ανοίγματα (μάτια). 
Αρχικά η στεφάνη κρέμεται οριζόντια με 3 - 4 χοντρές πετονιές (ή λεπτά σχοινιά) που «ζυγίζονται» (ενώνονται) σε μία πετονιά (μάνα), περίπου 1 μέτρο πάνω από το κέντρο της στεφάνης.

## Χρήση εργαλείου
Ο αθερινολόγος ρίχνεται στη θάλασσα είτε από εξέδρα, είτε από λέμβο με τη βοήθεια ενός κοντού (κονταριού). Για να βυθισθεί γρήγορα ο σάκος τοποθετούνται σ' αυτόν μικρά βάρη, μερικά χοντρά βότσαλα, μέχρι να φθάσει στο βυθό ή σε κάποιο επιθυμητό ύψος. Στη συνέχεια ακολουθεί το μαλάγρωμα του εργαλείου. Η μαλάγρα αποτελεί τροφή των ψαριών, (που παρασκευάζεται από ίσα μέρη από τυρί, ψωμί και άμμο), που ρίχνεται αργά-αργά σε μικροποσότητες πάνω από το εργαλείο. Όταν αρχίσουν και μαζεύονται τα ψάρια (περισσότερο από την όσφρησή τους παρά από την όρασή τους), ανασύρεται ο αθερινολόγος πολύ αργά και στη συνέχεια γρήγορα.

Με την απλή αυτή μέθοδο ψαρεύονται κυρίως μικρά ψάρια που κινούνται κατ΄ αγέλες όπως οι αθερίνες, οι σπάροι, καθώς επίσης σάλπες και κέφαλοι. Με τη βοήθεια του εργαλείου αυτού οι ψαράδες εξασφαλίζουν πρόχειρο, πλην όμως ζωντανό, δόλωμα για αλιεία μεγαλύτερων ψαριών.

## Δείτε επίσης
*Σταφνοκάρι
*Ταλιάνι

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 1ος, σελ. 605
* Θ. Μαρσέλλου: *Τα ψάρια και το ψάρεμα*, Αθήναι 1973, σελ. 264

Αθερινολογος
Αραβική Ένωση

Η **Αραβική Ένωση** είναι προτεινόμενη έννοια πολιτικής ένωσης των Αραβικών κρατών. Ο όρος χρησιμοποιήθηκε για πρώτη φορά όταν η Βρετανική Αυτοκρατορία υποσχέθηκε στους Άραβες ηνωμένο ανεξάρτητο κράτος σε αντάλλαγμα να επαναστατήσουν εναντίον της Οθωμανικής Αυτοκρατορίας, με την οποία η Βρετανία βρισκόταν σε πόλεμο. Αυτό δεν καρποφόρησε ποτέ μετά τη συμφωνία Σάικς–Πικό. Παρά το γεγονός αυτό, πολλοί στον Αραβικό κόσμο από τότε καλούν για τη δημιουργία ενός **παναραβικού κράτους**. Ο Αιγύπτιος Πρόεδρος Γκαμάλ Αμπντέλ Νάσερ έκανε αρκετές ανεπιτυχείς προσπάθειες για να ενώσει την Αίγυπτο με άλλες Αραβικές χώρες (συμπεριλαμβανομένων του Ιράκ, της πρώην Βόρειας Υεμένης και της Συρίας). Παρόμοιες προσπάθειες έγιναν και από άλλους Άραβες ηγέτες, όπως ο Χαφέζ Αλ-Ασάντ, ο Αχμέτ Χασάν αλ-Μπακρ, ο Φαϊζάλ Α΄ του Ιράκ, ο Μουαμάρ αλ Καντάφι, ο Σαντάμ Χουσεΐν, ο Γκααφάρ Νιμεϊρί και ο Ανουάρ Σαντάτ.

Στην σύνοδο κορυφής του Αραβικού Συνδέσμου στο Κάιρο το 2004, ο Πρόεδρος της Υεμένης Αλί Αμπντουλάχ Σαλέχ πρότεινε τη δημιουργία μιας Αραβικής Ένωσης για να αντικαταστήσει τον Αραβικό Σύνδεσμο, για να δημιουργήσει ένα ισχυρότερο πολιτικά και γεωγραφικά σώμα, ικανό να ασχολείται με παγκόσμια θέματα. Η πρόταση, ωστόσο, δεν κατάφερε να φτάσει την ατζέντα του συνδέσμου μέχρι τη σύνοδο κορυφής του 2009 στην Ντόχα, όταν αποφασίστηκε ότι θα εξεταστεί και να συζητηθεί.

## Προσπάθειες ένωσης
* Ηνωμένη Αραβική Δημοκρατία
* Αραβική Ομοσπονδία
* Ηνωμένα Αραβικά Κράτη
* Ενιαία Πολιτική Εντολή
* Ενωμένη Αραβική Δημοκρατία (1972)
* Ομοσπονδία Αραβικών Δημοκρατιών
* Αραβική Ισλαμική Δημοκρατία
* Σχέδιο ομοσπονδίας του βασιλιά Χουσεΐν

## Επιτυχείς ενοποιήσεις
* Ενοποίηση της Σαουδικής Αραβίας
* Ηνωμένα Αραβικά Εμιράτα
* Ενοποίηση της Υεμένης

## Δείτε επίσης
* Αραβικός Σύνδεσμος
* Κατάλογος προτεινόμενων συγχωνεύσεων κρατών
* Οικονομική ολοκλήρωση της Μέσης Ανατολής
* Παναραβισμός

Κατηγορία:Αραβικός Σύνδεσμος
Κατηγορία:Προτεινόμενες χώρες
Τύρναβα

Η **Τύρναβα** (Tyrnävä) είναι δήμος και χωριό της Φινλανδίας.

Υπάγεται στο διοικητικό διαμέρισμα Όουλου και βρίσκεται στην περιφέρεια της Βόρειας Οστροβόθνιας. Έχει πληθυσμό 5.378 κατοίκων (απογραφή 2003) και καλύπτει έκταση 489,39 τετραγωνικών χιλιομέτρων, από οποία 3,84 είναι νερό. Η πληθυσμιακή πυκνότητα είναι 11,1 κάτοικοι ανά τετραγωνικό χιλιόμετρο, ενώ μοναδική γλώσσα στο δήμο είναι η Φινλανδική.

## Παραπομπές


## Εξωτερικοί σύνδεσμοι
* 

Κατηγορία:Δήμοι της Φινλανδίας
Οστροβόθνια (αποσαφήνιση)

Ο όρος **Οστροβοθνία** μπορεί να αναφέρεται:

*Στην Οστροβοθνία, μια περιοχή στην ανατολική πλευρά του Βοθνιακού Κόλπου χωρίς καθορισμένα όρια.
*Στην Οστροβοθνία (ιστορική επαρχία), ιστορική επαρχία του βασιλείου της Σουηδίας.
*Στην Οστροβοθνία (διοικητική περιφέρεια), σύγχρονη διοικητική περιφέρεια της Φινλανδίας.
*Στη Νότια Οστροβοθνία (διοικητική περιφέρεια), διοικητική περιφέρεια νότια της Οστροβοθνίας.
*Στην Κεντρική Οστροβοθνία (διοικητική περιφέρεια), διοικητική περιφέρεια βόρεια της Οστροβοθνίας.
*Στη Βόρεια Οστροβοθνία (διοικητική περιφέρεια), διοικητική περιφέρεια που υπάγεται στο διοικητικό διαμέρισμα Όουλου.
Βόρεια Οστροβόθνια (διοικητική περιφέρεια)

Η **Bόρεια Οστροβοθνία** (φιν.: Pohjois-Pohjanmaan maakunta, σουηδ.: Norra Österbottens landskap) είναι μια διοικητική περιφέρεια της Φινλανδίας.

Η Βόρεια Οστροβοθνία υπάγεται στο διοικητικό διαμέρισμα Όουλου. Καλύπτει έκταση 37.120 τετραγωνικών χιλιομέτρων, με συνολικό πληθυσμό 372.000 κατοίκων και πληθυσμιακή πυκνότητα 10,02 κατοίκων ανά τετραγωνικό χιλιόμετρο.
## Δήμοι
Λίστα των 38 δήμων της Βόρειας Οστροβοθνίας :

* Άλαβιεσκα
* Χααπαγιάρβι
* Χάαπαβεσι
* Χάιλουοτο
* Χάουκιπουντας
* Ίι
* Καλαγιόκι
* Κέμπελε
* Κέστιλα
* Κίιμινκι
* Κούουσαμο
* Καρσαμάκι
* Λίμινκα

* Λουμιγιόκι
* Μεριγιάρβι
* Μούχος
* Νίβαλα
* Όουλαϊνεν
* Όουλου
* Όουλουνσαλο
* Πίιπολα
* Πουντασγιάρβι
* Πούλκιλα
* Πυχαγιόκι
* Πυχαγιάρβι
* Πυχάντα
* Ράαχε

* Ράντσιλα
* Ρεϊσγιάρβι
* Σιέβι
* Σιικαγιόκι
* Ταϊβαλκόσκι 
* Τύρναβα
* Ουταγιάρβι
* Βιχάντι
* Ύλι-Ίι
* Ύλικιιμινκι
* Ύλιβιεσκα


500px|center

## Παραπομπές


## Εξωτερικοί σύνδεσμοι
* 

Κατηγορία:Διοικητικές περιφέρειες της Φινλανδίας
Φεστιβάλ του Μπαϊρόιτ

μικρογραφία|Η όπερα του Μπαϊρόιτ
μικρογραφία|Παράσταση της όπερας «Χρυσός του Ρήνου» το 1876 στην όπερα του Μπαϊρόιτ
Το **Φεστιβάλ του Μπαϊρόιτ** () ή αλλιώς **Φεστιβάλ του Ρίχαρντ Βάγκνερ** () είναι μουσικό - θεατρικό γεγονός που διοργανώνεται ετησίως (και συνήθως από τις 25 Ιουλίου μέχρι τις 28 Αυγούστου) στην όπερα του Μπαϊρόιτ που είχε κτίσει ο Ρίχαρντ Βάγκνερ ειδικά γι' αυτό το σκοπό.

## Εξωτερικοί σύνδεσμοι
* 
*  

Κατηγορία:Φεστιβάλ μουσικής
Κατηγορία:Όπερα στη Γερμανία
Κατηγορία:Βαυαρία